ג'ומיירה

**ג'ומיירה** (באנגלית: **Jumeirah**; בערבית: **جُمَيْرَا**; ההגייה: [dʒʊˈmeːrɐ]) הוא אזור שכונות מגורים יוקרתיות, המאוכלס בצפיפות בחלקה המרכזי של העיר דובאי על חוף המפרץ הפרסי, באיחוד האמירויות הערביות. האזור מורכב בעיקר מבתי מגורים פרטיים חד-קומתיים (וילות) ומבתי הארחה וצימרים.

## האזור
שמאל|ממוזער|290 פיקסלים|פארק המים ווילד ואדי
אזור ג'ומיירה שנבנה לאורך חופי המפרץ הפרסי כולל נכסים פרטיים, אחוזות פרטיות, בתי הארחה, וילות, קוטג'ים ונמלים פרטיים. מבחינה אדריכלית נבנו בעבר וילות ערביות מסורתיות ווילות בסגנון ים־תיכוני, אולם בראשית המאה ה-21 נבנו גם וילות מודרניות רבות. יזמי הבנייה בקשו לגוון את הסגנונות האדריכליים של הווילות ושלבו בהם השפעות מודרניות, ערביות מסורתיות, ים־תיכוניות ומרוקאיות. האזור פופולרי בקרב זרים העובדים בדובאי ומוכר לתיירים המבקרים בעיר.

אזור ג'ומיירה משתרע מהרציפים המערביים של נמל מינה ראשיד לאורך כ־25 קילומטרים עד לקצה המערבי של המרינה של דובאי. מדרום תחום האזור בכביש אל־ואסל ובשדרה המרכזית של העיר, כביש שייח' זאיד, יחד עם הרבעים אס־ספא ואל־ואסל. עם זאת, במקומות אחדים האזור משתרע אף עמוק יותר לתוך האמירות, בעיקר בשל פיתוח אזורי חדש המנצל את מיקומו היוקרתי. האזור מחולק לשלושה חלקים: שכונת ג'ומיירה 1 (המזרחי), שכונת ג'ומיירה 2 (המרכזי) ושכונת ג'ומיירה 3 (המערבי). לאורך חופיה החוליים של ג'ומיירה משתרעת טיילת חוף ג'ומיירה, שלאורכה בתי מלון יוקרתיים רבי־קומות וחנויות יוקרה.

ג'ומיירה הוא אחד מאזורי המגורים היקרים ביותר בדובאי. באזור נבנו וילות, סופרמרקטים גדולים ותשתיות תיירות. בסוף המאה ה-20 נבנו סמוך לחופים בתי מלון יוקרתיים רבי־קומות, ובהם בורג' אל-ערב ו. בקרבת מקום מצויים  ומתחם הקניות, המלונות והעסקים .

## היסטוריה
[שמאל|ממוזער|290 פיקסלים| (חדר אירוח מסורתי) של השייח' [ראשד בן סעיד אאל מכתום, שליט דובאי לשעבר. ()]]
חפירות ארכאולוגיות באתר הארכאולוגי ג'ומיירה שבוצעו בשנת 1969 גילו כי האזור היה מיושב כבר בתקופת הח'ליפות העבאסית, בערך במאה ה-10 לספירה. שטחו של האתר כ־80,000 מטרים רבועים, והוא שוכן לאורך נתיב שיירות שקישר בין הודו וסין לבין עומאן ועיראק.

מבחינה היסטורית, תושבי האמירויות שחיו בג'ומיירה היו דייגים, צוללני פנינים וסוחרים. בראשית המאה ה-20 היה זה כפר של כ־45 בקתות עריש (בקתות מענפי דקלים), אשר היו מאוכלסות בעיקר על ידי בדואים משבטי  ו. באותה עת הייתה ג'ומיירה "כ-5 קילומטרים מדרום־מערב לעיר דובאי".

בעת המודרנית (משנות ה-60 של המאה ה-20 ואילך) הייתה ג'ומיירה האזור המרכזי למגורי זרים מערביים בדובאי. אזור החוף נקרא בעבר "שיקגו ביץ'", על שמו של . מקור שמו הייחודי של המקום בחברת  (CB&I), אשר בתקופה מסוימת עסקה במקום בריתוך מכלי אחסון נפט צפים שנקראו "Kazzans".

השם הישן המשיך לשמש במשך זמן מה גם לאחר שהמלון הישן נהרס בשנת 1997. "Dubai Chicago Beach Hotel" היה שם הפרויקט הציבורי בשלב הבנייה של בורג' אל-ערב עד אשר השייח' מוחמד בן ראשד אל מכתום הכריז על השם החדש: בורג' אל־ערב.

בין השנים 2001–2008 נבנה מול חופי ג'ומיירה האי המלאכותי הראשון, פאלם ג'ומיירה, כחלק מקבוצת איי התמרים. בקצהו המערבי של האזור מצויים קומפלקס גורדי השחקים דובאי מרינה וקבוצת המגדלים  (JLT). באזור פועלת תחנת ג'ומיירה של  במטרו של דובאי.

בשנת 2008, ביריד הבנייה והתכנון האורבני הגדול בעולם שנערך בדובאי, הוצג פרויקט חדש בשם "". התוכנית כללה הקמת שכונות עירוניות חדשות לאורך רצועה באורך 6 קילומטרים מצפון לכביש שייח' זאיד, בין פארק ספא לרחוב אל־דיאטה. באזור זה (Old Satwa) נהרסו כל המבנים הישנים והנמוכים, ובמקומם הוקמה תעלה ימית שמשתרעת ממערב למזרח ומתחברת לים. על שטח של כ־12 קילומטרים רבועים נבנו מבנים מודרניים עבור אוכלוסייה של כ־50,000–60,000 תושבים.

 (ToDA) נפתח בשנת 2020 בשוק מדינה בג'ומיירה כחלל תצוגה לאמנות דיגיטלית.

## גלריה

קובץ:Jumeirah Islands on 1 May 2007.jpg|איי ג'ומיירה
קובץ:PalmIslandDubai.JPG|דקל ג'ומיירה
קובץ:Madinat Jumeirah-Dubai3303.JPG|מדינת ג'ומיירה


## ראו גם
* חוף ג'ומיירה
* דקל ג'ומיירה
* איי ג'ומיירה
* איי התמרים
* עין דובאי
* דובאי

## קישורים חיצוניים

* שכונת ג'ומרייה דובאי
* 
*  מדינת ג’ומיירה בדובאי
*  תמונות מג'ומיירה, באתר התמונות של גוגל מפות panoramio.com
* האתר הארכיאולוגי ג'ומיירה
* דובאי באתר האינטרנט של לונלי פלאנט
* מג'ליס גורפאט אום אל שייף
*  Jumeirah Beach is of the most popular tourist spots in Dubai 
*  Jumeirah public beach
*  Jumeirah Beach Park". Dubai Online. 10 October 2017

## הערות שוליים

קטגוריה:דובאי: רבעים